Bioteknologirådet

Bioteknologirådet (inntil 1. juni 2014 Bioteknologinemnda) er et frittstående, tverrfaglig regjeringsoppnevnt råd som er en høringsinstans for norske myndigheter i spørsmål om moderne bioteknologi og genteknologi (inkludert genmodifiserte organismer). Rådets uttalelser saksbehandles i rådsmøter som avholdes 7-8 ganger i året. Rådets uttaler seg på oppdrag fra regjeringen (departementer) eller på eget initiativ. Uttalelsene fra rådet er offentlige med mindre annet følger av lovbestemt taushetsplikt.
Rådet skal også bidra med informasjon til publikum og forvaltningen, og fremme debatt omkring etiske og samfunnsmessige sider ved bruk av moderne bioteknologi/genteknologi på mennesker, dyr, planter og mikroorganismer. Bioteknologirådet arrangerer derfor åpne møter om bioteknologi, utgir tidsskriftet GENiAlt som deles ut gratis til abonnenter, produserer podcast og tilbyr informasjon og debattstoff om moderne bioteknologi og genteknologi på nettsidene sine og på sosiale medier. Medlemmer av rådet og de ansatte i rådets sekretariat holder også mange foredrag for blant annet lærere, interesseorganisasjoner, næringsliv, politikere, helsepersonell og allmennheten.
Bioteknologirådet har 15 medlemmer og fem varamedlemmer, og rådsmøtene har observatører fra sju departementer. Rådsmedlemmene, inkludert en rådsleder, oppnevnes for 4 år.
Rådets sekretariat har åtte ansatte og holder til i Edvard Griegs vei i Bergen. Bioteknologirådet har et budsjett på omkring 12 millioner kroner årlig. Bioteknologirådet er faglig uavhengig, men sekretariatet sorterer administrativt under Helse- og omsorgsdepartementet.


== Medlemmer av Bioteknologirådet ==
Oppnevnt for perioden 15. april 2019 til 1. mai 2023:
Professor Ole Frithjof Norheim, Bergen (leder)
Førsteamanuensis Kristin Sollum Steinsbekk, Trondheim  (nestleder)
Professor Trine Hvoslef-Eide, Ås
Direktør Anne Ingeborg Myhr, Tromsø
Forsker Arne Holst-Jensen, Oslo
Avdelingsleder og overlege Hans Ivar Hanevik, Porsgrunn
Professor og overlege Benedicte Paus, Oslo
Seniorrådgiver Geir Sverre Braut, Bryne
Professor Raino S. E. Malnes, Oslo
Spesialrådgiver Bente Sandvig, Bærum
Lege og forsker Morten Magelssen, Oslo
Politisk rådgiver Synne Lerhol, Oslo
Administrerende direktør Kristin Børresen, Stange
Forsker, lege og forfatter Ishaq Bushra, Oslo
Professor (em.) Inge Lorange Backer, OsloMedlemmer til 15. april 2019:

Direktør Kristin Halvorsen (leder)
Professor Bjørn Kåre Myskja (nestleder)
Adm. direktør Nils Vagstad
Forsker Fern Wickson
Seniorforsker Arne Holst-Jensen
Direktør Bernadette Kumar
Spesialist i gynekologi og obstetrikk Torolf Holst-Larsen
Professor og overlege Benedicte Paus
Professor Gunnar Heiene
Professor Raino Malnes
Fagsjef Bente Sandvig
Tidl. stortingsrepresentant Sonja I. Sjøli
Idrettsutøver Birgit Skarstein
Forskningssjef Petter Frost
Professor Inge Lorange BackerVaramedlemmer 2019–2023Førsteamanuensis Marianne Klungland Bahus, Kristiansand
Forsker og genetisk veileder Cathrine Bjorvatn, Bergen
Førsteamanuensis Jakob Elster, Oslo
Professor Trygve Brautaset, Trondheim
Lege og forsker Ishita Barua, Oslo


== Ledere ==
2019–: Ole Frithjof Norheim
2014–2019: Kristin Halvorsen
2004–2013: Lars Ødegård
2000–2004: Werner Christie


== Referanser ==


== Eksterne lenker ==
Bioteknologirådets nettsted
bioteknologiloven
genteknologiloven